John Morris Roberts (14 April 1928 – 30 Mei 2003), dikwels bekend as J. M. Roberts, was 'n Britse geskiedkundige wat 'n groot aantal werke gepubliseer het. Van 1979 tot 1985 was hy vise-kanselier van die Universiteit van Southampton, en vanaf 1985 tot 1994, toesighouer van Merton College, Universiteit van Oxford. Hy was ook baie bekend as die outeur en aanbieder van die BBC TV reeks The Triumph of the West (1985). Roberts was in Bath gebore, as die seun van 'n winkelklerk en opgevoed by Taunton School. Hy het 'n beurs gewen om by Keble College, Oxford te studeer. Nanasionale diensplig was hy verkies as 'n genoot van Magdalen College, Oxford, waar hy 'n doktorale tesis voltooi het oor die Italiaanse Republiek gedurende die tyd van Napoleon Bonaparte. The Times Literary Supplement het Roberts beskryf as "master of the broad brush-stroke". In 1953 was Roberts verkies as 'n genoot in Moderne Geskiedenis by Merton College, Oxford en in dieselfde jaar het hy as 'n Genoot van die Gemenebes Fonds na die Princeton Universiteit en Yale-universiteit in die VSA vertrek, waar sy belangstellings verbreed is.